રેખા, જયાજી અને અમિતાભને લઈને બનેલી સિલસિલા પણ ખાસ ચાલી નહીં, જો કે એ વખતે ચાલતી અમિતાભ – રેખાના પ્રણયની વાતોને લઈને એ ફિલ્મ ચાલશે એ વિશે નિર્માતાઓને શંકા નહોતી, પણ એ ચાલી નહીં. યશ ચોપડાને હતું કે ફિલ્મની પાત્ર વરણી ફિલ્મને ચલાવવામાં મદદ કરશે, પરંતુ જાવેદ અખ્તર કહે છે કે ફિલ્મની નબળી પટકથા અને પરંપરાગત વર્તુળમાંથી બહાર ન આવી શકવાની યશ ચોપડાની મજબૂરીએ ફિલ્મ પીટાઈ ગઈ. રેખાની સાથે અમિતાભના વિષયને લઈને એક ખૂબ લાંબો ઈન્ટર્વ્યુ આ પુસ્તકમાં છે જેમાં રેખા તેમના કથિત પ્રેમ સિવાયની વાતો ખૂબ ખેલદીલીથી કરે છે. એમાં તેમની સરળતા અને સાદગી ઝળકે છે.